Пра важнасць “Снежнага снайпера” сведчыць і той факт, што святочная цырымонія ўзнагароджання прызёраў праходзіла з удзелам кіраўніка дзяржавы. Падчас размовы з журналістамі Аляксандр Лукашэнка адзначыў, што, як яму дакладвае старшыня назіральнага савета Беларускай федэрацыі біятлона Валерый Вакульчык, каля тысячы здольных дзяцей узяты на кантроль. “Зараз праверым іх фізічны стан, мы закупілі добрае абсталяванне. Калі бацькі пагодзяцца і дзеці будуць здольны бегаць, яны будуць добрымі спартсменамі. А дзеці ёсць з добрымі задаткамі. Каштоў-насць гэтых спаборніцтваў у тым, што гэтыя лепшыя дзеткі, гэтыя зярняты нашай краіны, узяты на кантроль трэнерамі. Мы абавязкова зробім усё, каб з іх у будучыні выраслі Домрачавы, Б’ёрндалены, Айдаравы, Паповы — вялікія спартсмены”, — цытуе прэзідэнта БелТА.